Mestská časť Bratislava-Petržalka

vyhlasuje

verejnú obchodnú súťaž na uzatvorenie zmluvy na prenájom  nebytového priestoru  na Vyšehradskej 33  v Bratislave 

Podmienky súťaže je možné písomne obdržať   na adrese :

Miestny úrad mestskej časti Bratislava-Petržalka
Kutlíkova 17, 852 12 Bratislava
V. poschodie č. dverí 520

alebo na web. stránke  mestskej časti Bratislava-Petržalka www.petrzalka.sk ako prílohu vyhlásenia

Súťažné návrhy sú uchádzači povinní doručiť zásadne v písomnej podobe na adresu: Mestská časť Bratislava–Petržalka, Kutlíkova 17, 852 12 Bratislava alebo osobne do podateľne Miestneho úradu Bratislava–Petržalka, v termíne  do 22. 02. 2010, do 12.00 hod. v zalepenej obálke s výrazným označením:

„Verejná obchodná súťaž - na uzatvorenie zmluvy na prenájom nebytového priestoru  na Vyšehradskej 33  v Bratislave  -  neotvárať !“ 

Na adresu:   Miestny úrad mestskej časti Bratislava-Petržalka
                       Kutlíkova 17
                       852 12 Bratislava

V Bratislave dňa   09. 02. 2010

                                                                                  Milan Ftáčnik
                                                                                  starosta

Mestská časť Bratislava-Petržalka

P o d m i e n k y

verejnej obchodnej  súťaže na podávanie návrhov na uzatvorenie zmluvy na prenájom    nebytového priestoru na Vyšehradskej 33  v Bratislave 

Mestská časť  Bratislava–Petržalka v zastúpení starostu mestskej časti Bratislava–Petržalka
Milana Ftáčnika 
                 
                                                            v y h l a s u j e 

v zmysle § 281 a nasl. zákona č. 513/1991 Zb. Obchodný zákonník v znení neskorších predpisov, v súlade s  § 17 ods. 3 zák. č. 377/1990 Zb. o hlavnom meste Slovenskej republiky Bratislave a  podľa § 9a ods. 1 písm.  a) a  ods. 9 zákona  č. 258/2009 Z. z., ktorým sa mení zák. č. 138/1991 Zb. o majetku obcí v znení neskorších predpisov a o zmene a doplnení niektorých zákonov a v súlade s VZN č. 3/1994 v úplnom znení o zásadách hospodárenia s majetkom mestskej časti Bratislava–Petržalka a s majetkom zvereným jej do správy hlavným mestom SR Bratislavou
                                                    
v e r e j n ú     o b c h o d n ú    s ú ť a ž

o najvhodnejší návrh na uzatvorenie zmluvy na prenájom nebytového priestoru na Vyšehradskej 33  v Bratislave 

za týchto súťažných podmienok:

I.	 Predmet súťaže
      
      Nájom nehnuteľnosti – nebytový priestor na Vyšehradskej 33  v Bratislave za podmienok schválených uznesením č. 464 Miestneho zastupiteľstva mestskej časti Bratislava-Petržalka  zo dňa 24. 11. 2009: 

-  účel nájmu - klubová činnosť detí a mládeže,
-  na dobu neurčitú, 
- povinnosť nájomcu uhrádzať všetky náklady za služby spojené s užívaním nebytového priestoru stanovených správcom bytového fondu a spoločenstvom vlastníkov bytov. 

Názov predmetu verejnej obchodnej súťaže:  

      „Uzatvorenie zmluvy o nájme nebytového priestoru na Vyšehradskej 33  v Bratislave“
 
-	nebytový  priestor na Vyšehradskej 33 v Bratislave o ploche 76,92 m2 , zapísaného na LV č. 3151 v k. ú. Petržalka, súpisné  číslo  3014,  

      prenajímateľ:

      Mestská časť Bratislava – Petržalka
      Kutlíkova 17, 852 12 Bratislava
      v zastúpení: Doc. RNDr. Milan Ftáčnik, CSc. – starosta
      IČO: 603 201

II.        Podmienky účasti uchádzača vo verejnej obchodnej súťaži

       Súťaže sa môžu zúčastniť fyzické osoby, fyzické osoby – živnostníci, právnické osoby a občianske združenia. Každý účastník súťaže pri podaní návrhu predloží  vyhlasovateľovi  do súťaže:

1.  Svoju identifikáciu podľa výpisu zo živnostenského registra, výpisu z obchodného   registra, prípadne iného registra,  nie staršieho ako jeden  mesiac na úrovni originálu. 
                2.  Účastník súťaže predloží konkrétnu špecifikáciu záujmovej činnosti detí a mládeže, ktorú  bude vykonávať v časti nebytového priestoru. 
	      3.  Písomný  súhlas  uchádzača,  že  súhlasí  so  spracovávaním  svojich  osobných údajov     
                    počas  verejnej   obchodnej   súťaže  v  zmysle   zákona  č. 428/2002  Z. z.  o   ochrane 
                    osobných údajov.

     Vyhlasovateľ vylúči z obchodnej verejnej súťaže uchádzača, ktorý nesplnil vyššie       uvedenú podmienku, nepredložil požadovaný doklad alebo ak zistil, že predložený doklad je neplatný alebo nepravdivý.

III.       Obsah súťažných návrhov, miesto a termín podávania  
      
            Súťažný návrh záujemcu  musí obsahovať: 
                     
                  a)  konktrétna špecifikácia  klubovej činnosti detí a mládeže,

b)  doklady o splnení podmienok účasti v súťaži.

Súťažné návrhy sú uchádzači povinní doručiť  v písomnej podobe na adresu: Mestská časť Bratislava–Petržalka, Kutlíkova 17, 852 12 Bratislava alebo osobne do podateľne Miestneho úradu mestskej časti Bratislava-Petržalka, najneskôr do 22. 02. 2010 do 12.00 hod. v zapečatenej obálke s výrazným označením  „Verejná obchodná súťaž návrh na uzatvorenie zmluvy na prenájom nebytového priestoru na Vyšehradskej 33  v Bratislave - neotvárať !“ 
Vyhodnotenie predložených ponúk bude uskutočnené dňa 22. 02. 2010 o 14,00 hod.
Súťažné návrhy nemôžu uchádzači po podaní nijako meniť ani dopĺňať. Do dňa termínu otvárania obálok s ponukami ich však môžu vziať späť a podať inú ponuku s novým termínom podania.  Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach ani návrhy , ktorých obsah nezodpovedá súťažným podmienkam. Takéto návrhy komisia odmietne. 

IV.	    Ďalšie podmienky vyhlasovateľa

1.	Náklady spojené s účasťou vo verejnej obchodnej súťaži si hradí účastník sám.
2.	V prípade, že úspešný uchádzač odstúpi od podpísania nájomnej zmluvy s vyhlasovateľom súťaže, resp. v určenom termíne nepodpíše nájomnú zmluvu, vyhlasovateľ môže uzavrieť zmluvu s uchádzačom, ktorý sa pri vyhodnotení právoplatne predložených ponúk umiestnil ako ďalší v poradí.
3.	Nájomná zmluva bude uzavretá na dobu neurčitú. Nájomné bude splatné do 15 dní od podpísania nájomnej zmluvy v jednej splátke na celý rok.   
4.	Vyhlasovateľ si vyhradzuje právo odmietnuť všetky predložené návrhy, alebo zrušiť vyhlásenú súťaž ( § 287 ods. 2, Obch. zák. ) a to aj bez uvedenia dôvodu odmietnutia.
5.	V súlade s §  284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienka súťaže.
6.	Nebytový priestor môže byť využívaný len na klubovú činnosť detí a mládeže. 

      V.   Termíny obhliadky objektu

Termín obhliadky si môžu uchádzači dohodnúť telefonicky s poverenou osobou             vyhlasovateľa pani Ing. Janou Žilincovou, č. tel. 02-68286867, najneskôr do troch dní po nahlásení záujmu. Bližšie informácie  na adrese  jana.zilincova@petrzalka.sk

     VI.   Kritéria hodnotenia súťažných návrhov
             
Vyhlasovateľ pri vyhodnocovaní predložených ponúk bude hodnotiť jediné kritérium:

-  nebytový priestor bude využívaný len na klubovú činnosť detí a mládeže. 
      
Každý predložený návrh hodnotia členovia komisie samostatne s vyhodnotením kritéria.  Prijatý predložený návrh hodnotí každý člen komisie individuálne. Poradie uchádzačov určuje vhodnosť ponúknutej klubovej činnosti detí a mládeže. 

     VII. Vyhlásenie výsledkov súťaže, lehota na uzavretie nájomnej zmluvy

Výsledky súťaže budú zverejnené najneskôr 25. 02. 2010 na internetovej stránke  www.petrzalka.sk a na úradnej tabuli  Miestneho  úradu  mestskej časti Bratislava – Petržalka.
Vyhodnotenie verejnej obchodnej súťaže bude písomne oznámené všetkým uchádzačom         v termíne do 15 dní od vyhodnotenia súťaže. S uchádzačom, ktorý podal víťazný návrh,  bude uzavretá nájomná zmluva v lehote 15 dní odo dňa  ich zverejnenia.  

V Bratislave dňa  09. 02. 2010

                                                                                 Milan Ftáčnik
                                                                                  starosta